আল মুরতাজা
আল মুরতাজা (উর্দু: المرتضى‎‎) ইসলামের চতুর্থ খলিফা আলীকে নিয়ে লিখিত ভারতীয় দেওবন্দি ইসলামি পণ্ডিত আবুল হাসান আলী হাসানী নদভীর একটি আরবি গবেষণা গ্রন্থ। এটি ১৯৮৮ সালে প্রথম প্রকাশিত হয়। এতে লেখক দশটি অধ্যায়ে আলীর ব্যক্তিগত, পারিবারিক ও রাজনৈতিক জীবনের গঠনমূলক আলোচনা করে আলীকে ইতিহাসের অন্যতম শ্রেষ্ঠ মানব প্রমাণের চেষ্টা করেছেন। গ্রন্থটি রচনায় তথ্যসূত্র হিসেবে সর্বজনগ্রহণীয় ও নির্ভরযোগ্য প্রাচীন কালের গ্রন্থগুলোর উপরই শুধু নির্ভর করা হয়েছে। হজরত আলী রা. জীবন ও খিলাফত নামে গ্রন্থটির বঙ্গানুবাদ করেছেন আবু তাহের মিসবাহ।